google/wiki40b huggingface dataset:
हवा में खड़ा मंदिर

हवा में खड़ा मंदिर, जिसे हवा में मठ या शुआन खोंग सः (सरलीकृत चीनी: 悬空寺; परंपरागत चीनी: 懸空寺; पिनयिन: Xuánkōng Sì) उत्तरी चीन के शानसी प्रांत में हंग पहाड़ी की एक खड़ी चट्टान में (जमीन के तल से 75 मीटर या 246 फुट ऊपर) बनाया गया एक मंदिर है। इस मंदिर से निकटतम नगर ताथोंग है, जो इसके उत्तर-पश्चिम में 64.23 किमी दूर है। ताथोंग में युनकांग गुफाओं के अलावा, हवा में खड़ा मंदिर ऐतिहासिक स्थलों और मुख्य पर्यटक आकर्षणों में से एक है। यह चीन में अब तक सुरक्षित एकमात्र बौद्ध, ताओ और कन्फ्युशियस धर्मों की मिश्रित शैली से बना अदभुत मंदिर है। इसकी संरचना चट्टानों में किए गए छेद में फिट ओक में रखे हुए के समान है। इसकी मुख्य सहायक संरचना अन्दर छिपी हुई है। दिसम्बर 2010 में टाइम पत्रिका ने इसे दुनिया की दस सबसे अजीब खतरनाक इमारतों में शामिल किया।

इतिहास

हंग पहाड़ी के इतिहास के अनुसार मूल मन्दिर का निर्माण लियाओ रान (了然) नामक एक भिक्षु द्वारा अकेले शुरू किया गया था। यह मंदिर 1600 वर्ष से भी अधिक पुराना है जिसका कई बार विस्तार और मरम्मत हो चुकी है।

संरचना

चीन के सुरक्षित प्राचीन स्थापत्य कला निर्माणों में से यह मंदिर एक अत्यन्त अद्भुत निर्माण माना जाता है। यह मन्दिर घनी पहाड़ियों की घाटी में फैले एक छोटे से बेसिन में स्थित है। इस घाटी की दोनों तरफ़ 100 मीटर की ऊँचाई वाली सीधी चट्टानें हैं और मंदिर चट्टान पर जमीन से 50 मीटर की ऊंची सतह पर बना हुआ है, जो हवा में खड़ा हुआ दिखाई देता है। मंदिर के ऊपर पहाड़ी चट्टान का एक विशाल टुकड़ा बाहर की ओर आगे बढ़ा हुआ है, जिसे देखने पर ऐसा प्रतीत होता है कि जैसे वह अभी मंदिर पर गिर जाएगा। इस मंदिर में कुल-मिलाकर 40 से अधिक भवन व मंडप हैं। इसमें जाने के लिए लकड़ी के बने रास्ते से पैदल जाना पड़ता है जिस से पांव के दबाव से लकड़ी का रास्ता आवाज तो जरूर करता है, परन्तु चट्टान से सटा मंदिर जरा भी हिचकोले नहीं खाता हैं।
जॉन फोर्ब्स नैश जूनियर

जॉन फॉर्ब्स नैश जूनियर (अंग्रेज़ी: John Forbes Nash Jr., जून 13, 1928 – मई 23, 2015) एक अमेरिकी गणितज्ञ थे जिन्होंने खेल सिद्धान्त, अवकल ज्यामिति और आंशिक अवकल समीकरणों पर कार्य किया।

योगदान

उनके सिद्धान्तों का उपयोग अर्थशास्त्र, कंप्यूटर, विकासीय जीवविज्ञान, कृत्रिम बुद्धि, लेखाकरण, राजनीति और सैन्य सिद्धांत में काम में आने लगी। उन्होंने अपनी सेवायें प्रींसटन यूनिवर्सिटी में भी दी। इसी दौरान उन्हें वर्ष 1994 में खेल सिद्धान्तवादी रैनहार्ड सेल्टीन और जॉन हर्सानयी के साथ अर्थशास्त्र में नोबेल पुरस्कार दिया गया। वर्ष 2015 में उन्हें आंशिक अवकल समीकरण के क्षेत्र में उनके कार्यों के लिए एबेल पुरस्कार (लुई निरेनबर्ग के साथ) से सम्मानित किया गया।

मानसिक रोग

१९५९ से कैई दशकों के लिए नैश एक प्रकार का पागलपन से बीमार थे।

मौत

मई 23, 2015 को एक कार हादसे में उनका उनकी पत्नी के साथ निधन हो गया।
सहरसा

इतिहास

सहरसा मिथिला राज्य का हिस्सा था| बाद में मिथिला मगध साम्राज्य के विस्तारवाद का शिकार हो गया। बनमनखी-फारबिसगंज रोड पर सिकलीगढ में एवं किशनगंज पुलिस स्टेशन के पास मौर्य स्तंभ मिलने से यह बात प्रमाणित है। १९५६ में प्रसिद्ध इतिहासकार आर के चौधुरी के निर्देशन में हो रहे खुदाई के दौरान गोढोघाट एवं पटौहा में आहत सिक्के मिले हैं। मगध साम्राज्य में बिम्बिसार के समय बौद्ध धर्म के राजधर्म बनने पर यहाँ भी बौद्ध प्रभाव बढने लगा। जिले का बिराटपुर, बुधियागढी, बुधनाघाट, पितहाही और मठाई जैसी जगहों पर बौद्ध चिह्न मिले हैं। ७वीं सदी में जब आदि शंकराचार्य भारत भ्रमण पर निकलकर शास्त्रार्थ द्वारा हिंदू धर्म की पुनर्स्थापना करने लगे तब उनका आगमन सहरसा जिले के महिषी ग्राम में हुआ। कहा जाता है जब आदि शंकराचार्य ने यहाँ के प्रसिद्ध विद्वान मंडन मिश्र को हरा दिया तब उनकी पत्नी, जो कि एक विदुषी थीं, ने उन्हे चुनौती दी तथा शंकराचार्य को पराजित कर दिया।

यातायात सुविधाएँ

सड़क और रेल माग दोनो से ये जुडा़ हुआ है । यह राष्ट्रीय और राज्य सड़क मार्ग से भी जुड़ा हुआ है। सहरसा भारतीय रेलमार्ग की बड़ी लाइन द्वारा देश की राजधानी दिल्ली , कोलकाता, अमृतसर ,रांची जैसे बड़े शहरों से जुड़ा हुआ है। भारत की सबसे पहली गरीब रथ ट्रैन तत्कालीन रेलमंत्री लालू प्रसाद यादव द्वारा सहरसा से ही चलायी गयी थी।
शिक्षा एवं चिकित्सा
यहाँ शिक्षा के लिये बहुत सारी निजी और सरकारी स्कूल और कॉलेज है।
केंद्रीय विद्यालय सहरसा
जवाहर नवोदय विद्यालय , बरियाही
राजकीय अभियांत्रिकी महाविद्यालय , सहरसा
राजकीय पॉलिटेक्निक महाविद्यालय , सहरसा
बी एन एम होमियोपैथी महाविद्यालय एवं हॉस्पिटल ,सहरसा
मंडन भारती एग्रीकल्चर महाविद्यालय, अगवानपुर
लार्ड बुद्धा कोसी मेडिकल कॉलेज एवं हॉस्पिटल, बैजनाथपुर
श्री नारायण मेडिकल कॉलेज एवं हॉस्पिटल, सहरसा
ए एन एम एंड सदर अस्पताल, सहरसा
भाद्रपद कृष्ण षष्ठी

भाद्रपद कृष्ण षष्ठी भारतीय पंचांग  के अनुसार छठवें माह की इक्कीसवी तिथि है, वर्षान्त में अभी १८९ तिथियाँ अवशिष्ट हैं।
भारत के राज्य तथा केन्द्र-शासित प्रदेश

१९५६ के बाद

भारत में जिस प्रकार पूर्व में फ़्रांसीसी और पुर्तगाली उपनिवेशों को गणराज्य में समाहित किया गया था, वैसे ही १९६२ में पांडिचेरी, दादरा, नगर हवेली, गोआ, दमन और दियू को संघ राज्य बनाया गया।
१९५६ के बाद कई नए राज्यों और संघ राज्यों को बनाया गया। बम्बई पुनर्गठन अधिनियम के द्वारा १ मई, १९६० को भाषाई आधार पर बंबई राज्य को गुजरात और महाराष्ट्र के रूप में अलग किया गया। १९६६ के पंजाब पुनर्गठन अधिनियम ने भाषाई और धार्मिक पैमाने पर पंजाब (भारत) को हरियाणा के नए हिन्दू बहुल और हिन्दी भाषी राज्यों में बाँटा और पंजाब के उत्तरी जिलों को हिमाचल प्रदेश में स्थानांतरित कर दिया गया और एक जिले को चण्डीगढ़ का नाम दिया जो पंजाब और हरियाणा की साझा राजधानी है। नागालैण्ड १९६२ में, मेघालय और हिमाचल प्रदेश १९७१ में, त्रिपुरा और मणिपुर १९७२ में राज्य बनाए गए। १९७२ में अरुणाचल प्रदेश को एक केंद्र शासित प्रदेश बना दिया गया। सिक्किम राज्य १९७५ में एक राज्य के रूप में भारतीय संघ में सम्मिलित हो गया। १९८६ में मिज़ोरम और १९८७ में गोआ और अरुणाचल प्रदेश राज्य बने जबकि गोआ के उत्तरी भाग दमन और दीयु एक अलग संघ राज्य बन गए। २००० में तीन नए राज्य बनाए गए। पूर्वी मध्य प्रदेश से छत्तीसगढ़ (१ नवंबर, २०००) में और उत्तरांचल (९ नवंबर, २०००) बनाए गए जो अब उत्तराखण्ड है। उत्तर प्रदेश के पहाड़ी क्षेत्रों के कारण झारखण्ड (१५ नवंबर २०००) को बिहार के दक्षिणी जिलों में से पृथक कर बनाया गया। दो केन्द्र शासित प्रदेशों दिल्ली और पाण्डिचेरी (जो बाद में पुदुचेरी कहा गया) को विधानसभा सदस्यों का अधिकार दिया गया और अब वे छोटे राज्यों के रूप में गिने जाते हैं।
जानम

संक्षेप

पैराडाइज बिल्डर्स का स्वामित्व धनराज के पास है, जो अपनी पत्नी राधा के साथ बहुत अमीर जीवनशैली जीता है। उनका एक बेटा, राजन; और एक बेटी अंजली है। निकटतम गांव का कब्जा लेना उनका लक्ष्य है। वह मछुआरों द्वारा कब्जा कर लिया गया है, जिसका नेतृत्व शंकर राव करता है, जो अपनी पत्नी और दो बेटों अमर और अरुण के साथ वहाँ रहता है। धनराज के कब्जे लेने का प्रयास व्यर्थ साबित हुआ। जब अमर और अंजली मिलते हैं और एक दूसरे के साथ प्यार करते हैं, शंकर और धनराज दोनों क्रोधित होते हैं। जबकि शंकर चाहता है कि अमर अपने पेशे का पालन करना जारी रखे, धनराज चाहता है कि अंजली गुप्ता कंपनी के मालिक के बेटे शेखर गुप्ता से शादी करे। बाद में धनराज ने राजन से गांव में आग लगाने को कहा। नतीजतन, राजन और अरुण की मौत हो गई। दुःखग्रस्त धनराज अपने बेटे की राख पर कसम खाता है कि वह किसी भी कीमत पर अमर की हत्या करके इस मौत का बदला लेगा। राव परिवार के साथ-साथ अमर और अंजली पर इसका प्रभाव पड़ता है।
भोजपुरा

भोजपुरा भारतीय राज्य राजस्थान के जयपुर जिले में स्थित एक गाँव है। यह फागी तहसील के अंतर्गत आता है। 
भारत की २०११ की जनगणना में, भोजपुरा में २२० परिवार और १४५१ की आबादी है जिसमें ५१.८३% पुरुष और ४८.१७% महिलाएं है।  गाँव का कुल क्षेत्रफल 9.53 वर्ग किलोमीटर (3.68 वर्ग मील)।
सौरभ शुक्ला

सौरभ शुक्ला हिन्दी फ़िल्मों के एक अभिनेता हैं।
== व्यक्तिगत जीवन == ye best comday karte hai
किरानीपुरा

जनसांख्यिकी

2001 की जनगणना के अनुसार किरानीपुरा की कुल जनसंख्या 4941 है जिसमें 51% पुरुष एवं 49% महिलाएँ शामिल हैं। किरानीपुरा की औसत साक्षरता दर 74% है जो राष्ट्रीय औसत 59.5% से अधिक है। यहाँ की पुरुष साक्षरता दर 82% और महिला साक्षरता दर 66% है। यहाँ छः वर्ष से कम उम्र के बच्चों की संख्या कुल जनसंख्या का 12% है।
यिदम्

यिदम् बज्रयान बौद्ध सम्प्रदाय के देवता हैं जो बुद्धत्व के अवतार माने जाते हैं।
सीता कुंड, मिर्जापुर

सीता कुण्ड मिर्जापुर में स्थित है। अष्टभुजा मंदिर के पश्चिम दिशा की ओर सीता जी ने एक कुंड खुदवाया था। उस समय से इस जगह को सीता कुंड के नाम से जाना जाता है। कुंड के समीप ही सीता जी ने भगवान शिव की स्थापना की थी। जिस कारण यह स्थान सीतेश्‍वर के नाम से प्रसिद्ध हो गया। सीता कुंड के पश्चिम दिशा की तरफ भगवान श्री राम चंद्र ने एक कुंड खोदा था। जिसे राम कुण्ड के नाम से जाना जाता है। इसके अतिरिक्त शिवपुर स्थित लक्ष्मण जी ने रामेश्‍वर लिंग के समीप शिवलिंग की स्थापना की थी, जो कि लक्ष्मणेश्‍वर के नाम से प्रसिद्ध है।
हरोशियो वालपोल

कृतियाँ

इनकी प्रमुख रचनाएँ इस प्रकार हैं :
कांसिल ऑव आंटरांटो (१७६४) एक प्रकार का रोमांचकारी उपन्यास है। हिस्टोरिक डाउट औन दी लाइफ ऐंड रेन ऑव किंग रिचर्ड दी थर्ड (१७६०) इनकी पहली कृति है, जिसमें अनुसंधान और ऐतिहासिक तथ्यों द्वारा राजा रिचार्ड के कुख्यात चरित्र को ठीक ठीक समझाया गया है। दी मिस्टीरियस मदर (१७६८) इनका दु:खांत उपन्यास है। एनैक्डोट्स ऑव पेंटिंग इन इंगलैंड (१७६२ से ७१ तक) आंग्ल चित्रकला की अभूतपूर्व पुस्तक है। ये अपनी दैनिकी में आंग्ल राजनीति की मुख्य घटनाएँ लिखा करते थे। उनका इनकी मृत्यु के पश्चात् संपादन हुआ। ये पत्रों के कुशल लेखक थे। इनकी गणना आंग्ल भाषा के स्वतंत्र पत्रलेखकों में होती है।
वार्ता सिद्धान्त

संधिवार्ता सिद्धांत (negotiation theory ) के आधार ये हैं- निर्णय विश्लेषण, व्यवहारात्मक निर्णयन, खेल सिद्धान्त, तथा संधिवार्ता विश्लेषण।
हिम

हिम क्रिस्टलीय जलीय बर्फ के रूप में हुआ एक प्रकार का वर्षण है, जिसमे एक बड़ी मात्रा में हिमकण शामिल होते है जो बादलों से गिरते हैं। चूंकि हिम बर्फ के महीन कणों से बनी होती है, इसलिए यह एक दानेदार पदार्थ है। इसकी संरचना खुली और इसलिए नरम होती है, जब तक कि कोई बाहरी दाब डाल कर इसे दबाया ना जाए।
'' हिमपात ''
हिमपातबर्फ के क्रिस्टल के रूपों को दर्शाता है जो वायुमंडल (आमतौर पर बादलों से) से निकलता है और पृथ्वी की सतह पर परिवर्तन से गुजरता है। [2] यह अपने जीवन चक्र में जमे हुए क्रिस्टलीय पानी से संबंधित है, जब उचित परिस्थितियों में, वातावरण में बर्फ के क्रिस्टल का निर्माण होता है, मिलिमीटर का आकार बढ़ाता है, सतह पर तरक्की हो जाती है और सतह पर जमा होता है, फिर जगह में बदल जाता है, और अंततः पिघल, स्लाइड या दूर जाना जाता है । वायुमंडलीय नमी और ठंडी हवा के स्रोतों पर खिलाकर बर्फ के तूफान व्यवस्थित और विकसित होते हैं। स्नोफ्लेक्स सुपरकोलाइड पानी की बूंदों को आकर्षित करके वातावरण में कणों के चारों ओर घूमती है, जो हेक्सागोनल-आकार के क्रिस्टल में स्थिर होते हैं। स्नोफ्लेक विभिन्न आकारों पर लेते हैं, इनमें से मूल प्लेटलेट्स, सुई, स्तंभ और शिलाएं हैं। जैसा कि बर्फ एक बर्फ के टुकड़े में जमा हो जाता है, यह बहाव में उड़ सकता है समय के साथ, सिमेंटर, नीचीकरण और फ्रीज-पिघलना द्वारा, बर्फ का आकार संचित किया गया। जहां साल-दर-वर्ष संचय के लिए जलवायु ठंडा होती है, एक ग्लेशियर हो सकता है। अन्यथा, बर्फ आमतौर पर मौसम में पिघला देता है, जिससे नदियों और नदियों में जल प्रवाह और भूजल रिचार्ज होता है
यूसुफ सराय

यह दक्षिण दिल्ली का एक क्षेत्र है, जो की आवासीय भी है, व यहाँ बाजार भी हैं।

प्रमुख मार्ग

यहाँ का प्रमुख सङक मार्ग है श्री औरोबिन्दो मार्ग।

क्षेत्र दृश्य

युसुफ सराय का नक्शा देखने हेतु क्लिक करें।
कणाभ

भौतिकी में कणाभ (Quasiparticle) उन्मज्जी संवृति है जो स्थूल रूप से एक जटिल प्रणाली है जैसे एक ठोस का व्यवहार जिसमें कि मुक्त आकाश में दुर्बल अन्योन्य क्रिया करने वाले भिन्न कण हों। उदाहरण के लिए इलेक्ट्रॉन किसी अर्धचालक में गति करता है तो अन्य इलेक्ट्रोनों और नाभिक से टक्करों के कारण इसकी गति जटिल रूप से पथित होती है लेकिन यह लगभग उसी तरह व्यवहार करता है जैसे भिन्न द्रव्यमान का कोई इलेक्ट्रॉन व्यवधान रहित मुक्त आकाश में गति करता है। भिन्न द्रव्यमान के इस "इलेक्ट्रॉन" को "इलेक्ट्रॉन कणाभ" कहते हैं।

अवलोकन

सभी ठोस तीन तरह के कणों: इलेक्ट्रॉन, प्रोटोन और न्यूट्रॉन से मिलकर बने होते हैं। कणाभ इनमें से कोई भी नहीं है बल्कि यह एक उन्मज्जी संवृति है जो ठोसों के अन्दर घटित होती है। इसलिए यह सम्भव है कि एक कण (इलेक्ट्रॉन, प्रोटोन, न्यूट्रॉन) आकाश में विचरण कर सकता है लेकिन एक कणाभ' केवल ठोस के अन्दर ही रह सकता है।

कणाभ और सामूहिक उत्तेजन के उदाहरण

इस अनुभाग में कणाभ और सामूहिक उत्तेजन के उदाहरण दिये गये हैं। पहले उपानुभाग में वो कणाभ दिये गये हैं जो विभिन्न पदार्थों में सामान्य परिस्थितियों में पाये जाते हैं; दूसरे उपानुभाग में विशिष्ट परिस्थितियों में प्राप्त होने वाले कणाभ दिये गये हैं।
सर्बी क्रोएशियन भाषा

सर्बी क्रोएशियन भाषा, इस भाषा में विभाजित है: क्रोएशियाई भाषा, सर्बियाई भाषा, बोस्नियाई भाषा
रोज़ वेंकटेसन

रोज़ वेंकटेसन चेन्नई, तमिलनाडु में स्थित एक भारतीय टॉक शो होस्ट हैं। वह एक ट्रांस महिला हैं, और टेलीविजन और रेडियो जैसे कई क्षेत्रों में सक्रिय है।

निजी ज़िन्दगी

रोज़ जन्म से रमेश वेंकटेशन थीं। उन्हें पांच वर्ष की आयु में नारित्व का एहसास हो गया था और एक लड़का बनने के लिए मजबूर होने पर असहज महसूस कर रही थी। जब वह शुरुआती बिसवां दशा में थी, तब वह एक महिला के रूप में तैयार होती थीं।
उसने अपने परिवार को यह बताने के लिए अपना जीवन लिया कि उसने कैसा महसूस किया था, लेकिन जब उसने किया, तो वे तबाह हो गए थे। उसके परिवार ने संयुक्त राज्य से वापस लौटने के बाद भी संभव समाधान के रूप में विवाह को देखा, जब तक कि आखिर में वे कौन हैं, जब तक कि उनके परिवार में कई लोग उसके लिंग पहचान को स्वीकार नहीं करते हैं.

शिक्षा

उन्होंने 1996 में चेन्नई के श्री रामकृष्ण मिशन एचआर सेकेंड स्कूल (दक्षिण) में अपनी उच्च शिक्षा प्राप्त की। उन्होंने 1997 से 2001 के बीच चेन्नई के साथयाबामा इंजीनियरिंग कॉलेज, अब सहथाबामा यूनिवर्सिटी, में मैकेनिकल इंजीनियरिंग का अध्ययन किया। 2001 के बीच उहोंने लुइसियाना टेक विश्वविद्यालय में बायोमेडिकल इंजीनियरिंग का अध्ययन करने के लिए उन्होनें संयुक्त राज्य की यात्रा की।

टेलीविजन

रोज ने टीवी शो, आईपैडिकुक रोज (अंग्रेजी: तुम्हारा सचमुच, गुलाब) ,टेलीविजन में प्रथम प्रवेश किया जो कि विजय टीवी पर प्रसारित हुआ था। यह शो वर्तमान मामलों से संबंधित था, जिसमें परंपराओं, वर्चस्व, विद्रोहियों और संस्कृति सहित कई सामाजिक मुद्दों को उठाता था। यह शो फरवरी 2008 में शुरू हुआ और अप्रैल 2009 में खत्म हो गया, तोह इसके बाद रोज ने जुलाई 2009 में इदाहू रोज़ नारम (इंग्लिश: यह रोज़ रोज़) के लिए कलैगनर टीवी में स्थानांतरित किया।

रेडियो

2010 में अपने टेलीविज़न कैरियर को समाप्त करने के बाद, वह जून 2011 में बिग एफएम 92.7 में एक रेडियो जॉकी बन गई, दोपहर शो रोज़दान पेसंगल (अंग्रेजी: रोज़ के साथ बात करें) में।

राजनीति

मार्च 2012 में, उन्होंने कहा कि उनकी एक राजनीतिक दल, भारतीय यौन उत्पीड़न पार्टी, बनाने की योजना है। उन्होंने कहा कि पार्टी का लक्ष्य यौन स्वतंत्रता और महिलाओं और एलजीबीटी लोगों के अधिकारों को बढ़ावा देना है।

फ़िल्म

उन्होंने फिल्म, क्रिकेट स्कैंडल, के साथ अपनी निर्देशक शुरुआत की, उन्होंने इस फिल्म में पुरुष नेतृत्व करते हुए किस्शन के रूप में खुद को पेश किया।
फ्रांस्वा मैंसार

फ्रांस्वा मैंसार (François Mansart) (सन् १५९८-१६६६) फ्रांस के वास्तुशिल्पी था। इस फ्रेंच वास्तुशिल्पी का कला के विकास में बड़ा महत्वपूर्ण योग रहा है। उसने फ्रांस के 'बारोक वास्तुशिल्प' (Baroque architecture) को नई दिशा दी।

परिचय

राज भवन में काम करनेवाले बढ़ई के परिवार में पैरिस में इसका जन्म हुआ था। राजशिल्पी जर्मेन गौल्थियन ने इसे वास्तुकला की शिक्षा दी। उसने कई चर्चों तथा भवनों का निर्माण अपनी मौलिक शैली के अनुसार किया। भवनों के नित्य नए अभिकल्प (डिजाइन्स) बनाने में उसकी रूचि हमेशा ही रही। उसके द्वारा तैयार किए गए भवनों में जमीन पर मिलती थी। इससे मैंसार के भवन काफी लोकप्रिय रहे। आधुनिक फ्रेंच गेरेट या ऐटिक चेंबर को इसका ही नाम दिया गया है। उसके बनाए भवन तथा उस शैली पर बने भवन फ्रांस में सब तरफ फैले हुए हैं। पैरिस में लूव्र भवन का डिजाइन तैयार करने का कार्य राजनेता कोल्बार ने उसे ही दिया। किंतु उसकी आकृतियों में जिस रद्दोबदल का प्रस्ताव कोल्बार ने रखा, उसे अपमानजनक महसूस कर कँसार ने इस कार्य को छोड़ दिया।
जया जादवानी

विविधता

हिन्दी की एक अप्रतिम गद्यकार और कवि। कहानी जगत में इनकी अपनी एक अलग पहचान है। ये हिन्दी साहित्य की युवा पीढ़ी की सशक्त कहानीकार हैं।
जम्मू कश्मीर लिबरेशन फ़्रंट

जम्मू कश्मीर लिबरेशन फ़्रंट (जेकेएलएफ़, अंग्रेज़ी: Jammu Kashmir Liberation Front - JKLF) जम्मू और कश्मीर में एक अलगाववादी संगठन है/ जिसका स्थापना अमानुल्लाह ख़ान और मक़बूल भट्ट ने किया है। यह मूलतः प्लेबिसाइट फ़्रंत की मिलिटेंट शाखा थी लेकिन 29 मई, 1977 को बर्मिंघम, इंग्लिस्तान में यह जम्मू कश्मीर लिबरेशन फ़्रंट में परिवर्तित हो गया। उस समय से 1994 तक यह एक सक्रिय मिलिटेंत संगठन रहा है। यूनाइटेड किंगडम, यूरोप, संयुक्त राज्य और मध्य-पूर्व के कई नगरों में इस संगठन की शाखाएँ मौजूद हैं। 1982 में पाक-अधिकृत कश्मीर के आज़ाद कश्मीर क्षेत्र में इसकी एक शाखा स्थापित हुई थी; जबकि 1987 में भारत  की कश्मीर घाटी में इसकी एक शाखा स्थापित हुई।
1994 के बाद कश्मीर घाटी में मौजूद जेकेएलएफ़ के सैन्य बलों ने यासीन मलिक के नेतृत्व में 'अनिश्चितकालीन युद्धविराम' का ऐलान किया था, और कथित तौर पर इसकी सैन्य शाखा विघटित हुई। इसके नए उद्देश्य पूर्व जम्मू और कश्मीर रियासत के संपूर्ण क्षेत्र की स्वतंत्रता के लिए राजनीतिक संघर्ष करना है। पाकिस्तान में स्थित जेकेएलएफ़ की शाखा इस नए उद्देश्य से असहमत थे और नतीजे में ये घाटी में स्थित शाखा से अलग हुए। 2005 में दोनों समूहों फिर से एकजुट हुआ और अंततः संगठन का मूल पहचान बरक़रार रखा गया था।
जेकेएलएफ़ के केवल मुसलमान सदस्य हैं,। इसका अंतिम लक्ष्य एक स्वतंत्र कश्मीर है जो दोनों भारत और पाकिस्तान से मुक्त है। पाकिस्तानी सेना से हथियार और प्रशिक्षण प्राप्त करने के बावजूद, यह संगठन पाकिस्तान को एक 'क़ब्ज़ा करने वाली शक्ति' के रूप में मानता है और आज़ाद कश्मीर में यह पाकिस्तान के ख़िलाफ़ राजनीतिक संघर्ष भी करता है।
क्लोरोप्लेटनिक अम्ल

क्लोरोप्लेटनिक अम्ल एक अकार्बनिक यौगिक है।
१०९२ ईसा पूर्व

१०९२ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से १०९२ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
बेर सराय

बेर सराय दिल्ली में स्थित एक गाँव है। यह दक्षिण दिल्ली में है। यहाँ प्रायः प्रतियोगी परीक्षाओं के अभ्यर्थी रहा करते हैं।
फलोदी

इतिहास

फलोदी मुख्य रूप से फलवृध्दिका नाम से बसा है। इसका सबसे प्राचीन नाम विजयनगर था विक्रम संवत १५१५ में श्री सिद्धू कल्ला ने फलोदी गांव की  स्थापना की थीं और उस समय इसका नाम फलवृधिका नाम रखा था जो वर्तमान में फलोदी के नाम  से जाना जाता है। फलोदी नाम श्री सिद्धु कल्ला की विधवा बेटी फला के कहने पर रखा था , फला का योगदान फलोदी का दुर्ग में काफी रहा है। फलोदी कुर्जा (crane) के लिए काफी प्रसिद्ध है यहां से ०४ किलोमीटर की दूरी पर एक खीचन नामक गांव है जहां पर पूरे जोधपुर ज़िले में सर्वाधिक कुरजे यहां आती है।
फलोदी में ही एक गाँव लोर्डियाँ है जिसे न्यू अमेरिका के नाम से जाना जाता है।

प्रसिद्धि

फलोदी पूरे भारत भर का सबसे ज्यादा शुष्क प्रदेश है। इनके अलावा २०१६ को यहां सबसे ज्यादा तापमान ५१ डिग्री सेल्सियस तक मापा गया।
लाओस के राष्ट्रपति

शक्ति

राष्ट्रपति आंतरिक रूप से और बाहरी रूप से लाओस का प्रतिनिधित्व करता है, काम की निगरानी करता है और राष्ट्रीय सरकारी प्रणाली की स्थिरता को संरक्षित करता है और देश की आजादी और क्षेत्रीय अखंडता की रक्षा करता है। राष्ट्रपति राष्ट्रीय असेंबली की सहमति से प्रधानमंत्री, उप-राष्ट्रपति, मंत्रियों और अन्य अधिकारियों की नियुक्ति करता है।
राज्य का प्रमुख, लाओ पीपुल्स आर्मी का कमांडर-इन-चीफ होता है। चूंकि लाओस एकल दलीय राज्य है, लाओ पीपुल्स रेवोल्यूशनरी पार्टी संविधान द्वारा अनुमत एकमात्र दल होने के नाते, पीपुल्स डेमोक्रेटिक रिपब्लिक के सभी अध्यक्ष कार्यालय आयोजित करते समय पार्टी के सदस्य रहे हैं।
वर्तमान में 20 अप्रैल 2016 से बोन्हंग वोराचित राष्ट्रपति हैं। वह लाओ पीपुल्स रेवोल्यूशनरी पार्टी के महासचिव भी हैं, जिससे उन्हें पोलित ब्यूरो पदानुक्रम में पहले स्थान मिला।

कार्यालय

पीपुल्स डेमोक्रेटिक रिपब्लिक के राष्ट्रपति का कार्यालय, राजकुमार सूफानुवोंग, जोकि पीपुल्स डेमोक्रेटिक रिपब्लिक के पहले राष्ट्रपति, जो शाही परिवार के सदस्य थे, जो 1975 में लाओस के पूर्व साम्राज्य पथ लाओ द्वारा उखाड़ फेंके जाने और लाओतियन गृहयुद्ध के समाप्त होने के बाद राष्ट्रपति बनाये गए थे।
गुरमीत सिंह

जीवन और कैरियर

गुरमीत का जन्म भारतीय राज्य उत्तराखंड के एक छोटे से गांव में हुआ था। ये सुरजीत सिंह के चचेरे है जो एक डिस्कस थ्रोअर है। इन्होंने २००० में एक राष्ट्रीय जूनियर चैम्पियनशिप में रजत पदक जीता था जबकि २००१ में एशियन जूनियर एथलीट चैम्पियनशिप में पांचवा स्थान हासिल किया था

व्यक्तिगत जीवन

इन्होंने दीपमाला देवी से शादी की ,जो खुद २० किलोमीटर दौड़ पार करने वाली एक एथलीट है।
खिलचीपुर

वर्तमान में खिलचीपुर मध्यप्रदेश के राजगढ़ जिले की तहसील है। जो राजस्थान की सीमा पर स्थित है।यः नगर खींची राजाओ ने बसाया था वर्तमान में श्री खींची मध्य्प्रदेश सरकार में ऊर्जामंत्री हे यही के महाराजा हे
सेंट मेनास चर्च हमला 2017

हमले की अलोचना

हमले की अरब संघ ने निंदा की है। अरब संघ के महासचिव अहमद अबुल ग़ैज़ ने एक बयान में इस गिरजाघर पर हमले की निंदा करते हुए कहा कि अरब संघ उस आतंकवाद के ख़िलाफ़ मिस्री सरकार के साथ है जिसका लक्ष्य मिस्र में शांति व सुरक्षा को ख़त्म करना और मिस्रियों के बीच फूट डालना है।
जर्मन क्रांति

जर्मन क्रांति या नवंबर क्रांति (जर्मन: नवंबर्रेवल्यूशन) प्रथम विश्व युद्ध के अंत में जर्मन साम्राज्य में एक नागरिक संघर्ष था, जिसके परिणामस्वरूप जर्मन संघीय संवैधानिक राजतंत्र एक लोकतांत्रिक संसदीय गणतंत्र के साथ बदल गया था जिसे बाद में वेइमार के रूप में जाना जाने लगा। गणतंत्र। क्रान्ति काल नवंबर 1918 से लेकर अगस्त 1919 में वेइमर संविधान को अपनाने तक के कारणों में युद्ध के चार वर्षों के दौरान जनसंख्या द्वारा सामना किए गए चरम बोझ थे, जर्मन साम्राज्य पर हार का प्रबल प्रभाव और सामान्य आबादी और अभिजात वर्ग के पूंजीपतियों और पूंजीपतियों के बीच सामाजिक तनाव जो सत्ता में थे और  बस युद्ध हार गए।
क्रांति की जड़ें पहले विश्व युद्ध में जर्मन साम्राज्य की हार और उसके बाद आने वाले सामाजिक तनावों के कारण थीं। क्रांति के पहले कामों को सेना के जर्मन सुप्रीम कमांड की नीतियों और नौसेना कमान के साथ समन्वय की कमी के कारण शुरू किया गया था। पराजय की स्थिति में, नौसेना कमान ने 24 अक्टूबर 1918 के अपने नौसैनिक आदेश के द्वारा ब्रिटिश शाही नौसेना के साथ एक जलवायु लड़ाई को शुरू करने की कोशिश करने पर जोर दिया। लड़ाई कभी नहीं हुई। अंग्रेजों से लड़ने के लिए तैयारी शुरू करने के अपने आदेशों का पालन करने के बजाय, जर्मन नाविकों ने 29 अक्टूबर 1918 को विल्हेमशेवेन के नौसैनिक बंदरगाहों में विद्रोह का नेतृत्व किया, जिसके बाद नवंबर के पहले दिनों में कील विद्रोह हुआ। इन गड़बड़ियों ने पूरे जर्मनी में नागरिक अशांति की भावना को फैलाया और अंततः 9 नवंबर 1918 को एक गणराज्य की घोषणा की। इसके तुरंत बाद, सम्राट विल्हेम II ने अपना सिंहासन त्याग दिया और देश छोड़कर भाग गया।
समाजवादी विचारों से प्रेरित क्रांतिकारियों ने सोवियत शैली की परिषदों को सत्ता नहीं सौंपी, क्योंकि रूस में बोल्शेविकों ने किया था, क्योंकि जर्मनी की सोशल डेमोक्रेटिक पार्टी (एसपीडी) के नेतृत्व ने उनके निर्माण का विरोध किया था। एसपीडी ने एक राष्ट्रीय सभा के बजाय चुना जो सरकार की संसदीय प्रणाली का आधार बनेगी। [१] जर्मनी में आतंकवादी कार्यकर्ताओं और प्रतिक्रियावादी रूढ़िवादियों के बीच एक सर्वव्यापी गृहयुद्ध के डर से, एसपीडी ने अपनी शक्ति और विशेषाधिकारों से पूरी तरह से पुराने जर्मन ऊपरी वर्गों को हटाने की योजना नहीं बनाई। इसके बजाय, इसने उन्हें नई सामाजिक लोकतांत्रिक व्यवस्था में एकीकृत करने की कोशिश की। इस प्रयास में, एसपीडी वामपंथियों ने जर्मन सुप्रीम कमांड के साथ गठबंधन की मांग की। इसने सेना और फ्रीइकॉर्प्स (राष्ट्रवादी मिलिशिया) को कम से कम 4 से 15 जनवरी 1919 तक कम्युनिस्ट स्पार्टसिस्ट के विद्रोह की अनुमति दे दी। राजनीतिक ताकतों का एक ही गठबंधन जर्मनी के अन्य हिस्सों में वामपंथियों के दबदबे को दबाने में सफल रहा, जिसके परिणामस्वरूप 1919 के अंत तक देश पूरी तरह से शांत हो गया था।
नई वेइमर नेशनल असेंबली के चुनाव 19 जनवरी 1919 को आयोजित किए गए थे। 11 अगस्त 1919 को क्रांति का अंत हुआ, जब वीमर संविधान को अपनाया गया।
अग्रहरि सिख

अग्रहरि सिख उत्तर पूर्वी भारत का एक पिछड़ा सिख समुदाय हैं, जो मुख्यतः बिहार, झारखण्ड, पश्चिम बंगाल में पाए जाते हैं। इन्हें बिहारी सिख भी कहा जाता हैं , क्योंकि सदियों से अग्रहरि सिख का बिहार में बसेरा रहा है। यह समुदाय सिख के नौवे गुरु तेग बहादुर सिंह के समय में उनके आसाम यात्रा के दौरान सिख धर्म में परिवर्तित हुआ था।
जश्न मना गर्व

Celebrating Pride जश्न मना गर्व - प्राइड परेड : लेस्बियन , गे , बाइसेक्शुअल , ट्रांसजेंडर, LBGTO समुदाय के लिए उत्सव और मुक्ति का प्रतीक है। न्यूयॉर्क शहर में क्रिस्टोफर स्ट्रीट पर सक्रियता के अपने शुरुआती दिनों से लेकर, आज के विश्वव्यापी समारोहों तक, इसने एक उज्ज्वल और जीवंत समुदाय को सशक्त और आवाज दी है।
प्राइड परेड/ जश्न मना गर्व  जिसे प्राइड मार्च (गौरव मार्च), प्राइड इवेंट (गर्व की घटनाएँ) और प्राइड फेस्टिवल (गर्व के त्यौहार) आदि नाम से जाना जाता है. न्यूयॉर्क की स्टेट 2019 में मेजबानी करने के लिए इतिहास में सबसे बड़ा अंतरराष्ट्रीय एलजीबीटी गर्व उत्सव, के रूप मनाये जाने की तैयारी कर रहा है Stonewall 50, वर्ल्डप्राइड NYC 2019, Stonewall दंगों की 50 वीं वर्षगांठ मनाने के लिए अकेले मैनहट्टन में लगभग 4 मिलियन लोगों के शामिल होने की उम्मीद है ।
स्रोत : जश्न मना गर्व / प्राइड परेड का इतिहास
शिव नैपाल

शिव नैपाल (945-1985) ट्रिनिडाड में जन्मे बहुत अच्छे लेखक थे। इनके बडे भाई विद्याधर सूरजप्रसाद नैपाल हैं जिन्हे नोबेल पुरस्कार मिला।
सिगुएंज़ा बड़ा गिरजाघर

इतिहास

इस गिरजाघर का निर्माण 1121ई. में हुआ था। इसका निर्माण बिशप डॉन बेर्नार्दो दे अगेन (Bishop Don Bernardo de Agén (1121–1152)) के बिशप बनने के बाद हुआ था। इसका नीचे का हिस्सा रोमानिस्किऊ शैली में बना हुआ है। ये रोमन कैथोलिक सिगुएंज़ा-गुअदिल्ज़र के बिषप की सीट है।
इस गिरजाघर को स्पेनी ग्रह युध के दौरान बहुत नुक्सान हुआ। इसकी छत और दीवारों को बहुत नुक्सान हुआ। इसका पुन्रनिर्माण 1947 में हुआ।